Vreemde, interessante karakters in lieflike debuut | Netwerk24
Die polisie in Galeshewe, Kimberley, is op soek na 'n onbekende man wat 'n sesjarige meisie verkrag het.
Nadat hy weens siekte nie vir die Blou Bulle kon uitdraf in hul oorwinning oor die Leeus die afgelope Sondag nie, is die Springbok-losvoorspeler Marcell Coetzee terug op sy pos om die Westelike Provinsie op Nuweland die stryd aan te sê.
Oostenryker laat oë rek in Spele-gholf
Sepp Straka gee ná 18 putjies by die Kasoemigaseki-buiteklub die pas aan op die voorlopersbord, danksy 'n skitterende eerste ronde van 63 (agt houe minder as baansyfer).
Petrol gaan in Augustus vir die eerste keer nóg meer as R18 per liter in Gauteng kos en meer as R17 aan die kus.
Vreemde, interessante karakters in lieflike debuut
Deur Jen Thorpe 28 Februarie 2016 23:44
Met die aanskou van die titel van Jen Thorpe se debuutroman The Peculiars, het ek onmiddellik gewonder of die boek 'n soort speling op The Interestings deur Meg Wolitzer gaan wees.
Tot my verligting is dit nie die geval nie. The Peculiars is 'n aweregse storie wat op sy eie staan. Dit speel af teen die agtergrond van die fiktiewe Centre for Improved Living in Kaapstad, 'n plek waar die werknemers en hul kliënte ewe aardig is.
Die sentrum onderneem navorsing oor fobies, om te kyk in watter mate die 16 deelnemers van hul vrese genees kan word.
Die fobies is uiteenlopend — van mense met vrese vir honde, hoogtes en vliegtuie, tot die bejaarde man wie se beweerde vrees vir immigrante waarskynlik swak verskuilde xenofobie is.
Nazma slaan in 'n koue sweet uit elke keer as sy net dink aan bestuur. Haar vrees hou haar as't ware gevange in haar ouerhuis en as kassier by haar pa se kiosk op die stasie. Sy smag na onafhanklikheid en droom van 'n werk as bakker.
Sam leef ook as 'n amperse kluisenaar. Sedert sy ma ­beroof is, loop hy met 'n knipmes rond en kan nie slaap sonder etlike alarmstelsels in sy woonstel nie.
Die derde protagonis is Ruby, die sentrumdirekteur, wat haar eie kompulsiewe gedrag van haar kollegas en kliënte probeer wegsteek. Sy het 'n ogie op Sam, maar hy het weer net oë vir Nazma.
Thorpe skryf met 'n ligte hand. Haar karakters is eksentriek, maar geloofwaardig en oorwegend simpatiek. Sy beïndruk met 'n lieflike ­debuut.